ועדת העלייה, הקליטה והתפוצות, כנסת 17, פרוטוקול מספר 157, 2007-12-31 10:00

מיכאל נודלמן: אני מתכבד לפתוח את ישיבת ועדת העלייה, הקליטה והתפוצות.

מיכאל נודלמן: מדובר בהצעה של חברת הכנסת קולט אביטל, לדיון בסגירת מרכזי קליטה על ידי הסוכנות.

מיכאל נודלמן: קיימנו ישיבה אחת ונשאלו שאלות.

מיכאל נודלמן: משרד הקליטה צריך היה לקיים משא ומתן עם הסוכנות ולהעביר לנו דו"ח מצב, כי לחברי הכנסת היו שאלות בנושא האם יש או אין מספיק מקומות לעולי אתיופיה.

חביב קצב: קיימנו כמה פגישות עבודה עם החברים שלנו במחלקת העלייה בסוכנות היהודית, והגענו להבנות בנושא של המשך הקליטה של העולים מאתיופיה.

חביב קצב: המטרה שלנו שאותה מכסה, אותו מספר המיטות שמוקצה לעולים מאתיופיה לא יופחת, והוא לא יופחת.

חביב קצב: יש הסכמה בינינו לבינם בנושא הזה.

חביב קצב: הנושא של מרכז קליטה לוד מסיבות כלכליות הם חייבים לפנות את זה, אנחנו מסכימים עם הפינוי, אבל בלבד שמספר המיטות לא יורד, ויש הבנה בינינו, יש הסכמה בין שני הצדדים שמספר המיטות לא יורד.

חביב קצב: זו נקודה אחת.

חביב קצב: בסוף אפריל 2008 אנחנו נשב, שני הצדדים, ונקיים דיון מעמיק בנושא של המשך מרכזי הקליטה לעולים מאתיופיה, ולו מהסיבה הפשוטה, אנחנו יודעים שביוני 2008 מתבצעת החלטת הממשלה לסיום העלייה של עולים מאתיופיה, של אותם אנשים שנמצאים ושיש להם את כל האישורים.

חביב קצב: זה אמור להתבצע לקראת יוני 2008.

מיכאל נודלמן: כמה צריכים עוד להגיע?

חביב קצב: כאלף חמש מאות עד אלפיים.

חביב קצב: אנחנו נעבוד במשותף, נתאם גם המשך מרכזי הקליטה.

חביב קצב: אין שום סיבה שנשכור מרכזי קליטה ונעמיד אותם ריקים.

חביב קצב: אז אנחנו נעבוד במשותף, ננסה בצוות משותף גם לפנות את אותם אנשים מלוד למקומות אחרים, למקומות מתאימים, כל אחד לפי המקום שרכש דירה, היכן שהילדים שלו צריכים להמשיך ללמוד באותם בתי ספר.

חביב קצב: אנחנו נעשה עבודה מתואמת, מסודרת, בינינו לבין מחלקת העלייה, ואחרי אפריל 2008 אנחנו נראה מה הצפי גם ונמשיך הלאה.

חביב קצב: לסיכום, אנחנו מתואמים לגמרי בכל הנושא של מספרי המיטות לקליטת עולים מאתיופיה והמשך הקליטה שלהם, בינינו ובין מחלקת העלייה.

מיכאל נודלמן: איך אתם חושבים שייסגרו חלק ממרכזי הקליטה בעוד כמות המיטות נשארת אותה כמות?

חביב קצב: אם הממשלה מחר תחליט להמשיך לקלוט עולים מאתיופיה אז יהיו לנו מיטות.

חביב קצב: זה ודאי.

חביב קצב: זה קשור להחלטות ממשלה.

חביב קצב: אבל שוב אני אומר, הנקודה החשובה ביותר שכל העולים יקבלו טיפול, גם במסגרת הפינוי, בצוות משותף לנו ולמחלקת העלייה, יקבלו טיפול הולם בהעברה ממקום למקום.

חביב קצב: לא יקרה מצב שיגיע עולה מאתיופיה ולא יהיה לו איפה להיות.

חביב קצב: אנחנו נתארגן ונראה מה קורה מבחינת המשך העלייה, מבחינת המשך מרכזי הקליטה, ושוב, כפי שאמרתי, נעבוד במשותף עם מחלקת העלייה.

30095: חביב אמר שהם סוגרים את זה בגלל שסוגרים את העלייה, וביוני 2007 אמרת שזה הממשלה החליטה.

30095: אני חושב שלצערי הרב יש לנו ממשלה, ממש הייתי אומר, שהולכת לכיוון של לא להעלות יהודים ולא לקלוט יהודים.

30095: הוכחה שב-2007 עלו הרבה פחות אנשים לישראל, לא רק מאתיופיה, גם מארצות אחרות, אבל מאתיופיה לפחות ביד מכוונת שלא להביא.

30095: זה המבצע שאין במקום אחר ואין בארצות אחרות, רק באתיופיה הדבר הזה קיים.

30095: עכשיו גם סוגרים את מרכזי הקליטה.

מיכאל נודלמן: סוגרים אחד, בלוד.

30095: אני נגד סגירה של מרכז קליטה, שלדעתי נותן טיפול טוב, שירות טוב לעולים, זה מקום מרכזי, מרכז הארץ.

30095: אז במקום לשלוח את העולים למקומות יותר רחוקים, ואחר כך קשה למצוא עבודה אני חושב שבמרכז הארץ העולים מקבלים טיפול טוב.

30095: אז זה פשוט לא מצדיק לסגור את מהרכז קליטה.

30095: למען הפרוטוקול מה שהוא אמר שנשארו בין אלף חמש מאות לאלפיים יהודים, פשוט אין לזה בסיס.

30095: אלפים ממתינים לעבור את הבדיקה.

30095: אני אומר לכם, הממשלה תמיד כל הזמן אומרת יש זה וזה, רוצים לעצור, אבל את היהודים אף אחד לא יכול לעצור הם יעלו לישראל, גם אחרי יוני 2008, לפי מה שאתם אומרים.

30095: היום שמונת אלפים חמש מאות ממתינים לעבור את הבדיקות.

30095: רק משרד הפנים אומר שאנחנו לא רוצים אתכם.

30095: אז אנחנו נמשיך, ניאבק על זכותם לעלות לישראל.

מיכאל נודלמן: שמעתי את שר הפנים בשבוע שעבר, והוא אמר שעוברים בדיקות.

מיכאל נודלמן: אני לא יכול להגיד בעד או נגד, אבל שמעתי מה קורה.

מיכאל נודלמן: אתה אומר שלא עוברים בדיקות, הוא אומר שעוברים בדיקות.

30095: גם אני הקשבתי לדבריו כשישבתי ביציע המליאה מעבר לזכוכית, הוא פשוט לא מתמצא בנתונים.

30095: או שהוא לא מעודכן או שהוא לא רוצה לקבל את העניין.

מיכאל נודלמן: אני רוצה שתדע שהשר שטרית יודע הכל, יודע יותר מכולם.

30095: גם אנשי הסוכנות, כל אחד שעוסק בעולי אתיופיה יודע את העובדה שהיו שלוש חוברות רשימה של אדיס גונדר וכפרים.

30095: משרד הפנים הסתיר את הרשימה של הכפרים, שיש פה כשמונת אלפים חמש מאות איש.

30095: והם היום עומדים בתור.

30095: ולכן או הוא לא יודע או הוא רוצה להכחיש את זה ולהסתיר את הדבר הזה.

30095: אבל אי אפשר להסתיר את זה.

30095: כי יש ביד שלהם.

30095: ואנחנו לא ניתן להם.

מיכאל נודלמן: כשדיברנו בפעם הראשונה, משרד הקליטה לא היה קשור לזה.

מיכאל נודלמן: אנחנו מדברים על סגירה, וזה לא קשור לכמות המגיעה.

30095: לא רק לוד.

30095: בשטח אנחנו יודעים שצמצום עובדים, צמצום אולפני עברית, זה לא רק לוד, אנחנו רואים בשטח את הסימנים שמצמצמים את כל הדברים האלה.

30095: ופשוט לא יאומן.

מיכאל נודלמן: אתה יודע כמה מצמצמים?

מיכאל נודלמן: חצי, שלוש מאות חמישים.

מיכאל נודלמן: זה פגע לא רק ביוצאי אתיופיה, זה פגע בכולם, בכל העולים.

מיכאל נודלמן: התקיימה פה ישיבה, התחייבה מנכ"לית משרד החינוך שהכל יהיה בסדר.

מיכאל נודלמן: יש שרת החינוך שחושבת שלימודי שפה לעלייה זה לא כל כך חשוב.

30095: אני רק אומר שזה לא רק לוד.

מיכאל נודלמן: פה אין פגיעה בעדה האתיופית.

30095: יש פגיעה, ואני אסביר לך.

עודד סלומון: אני מנכ"ל המחלקה לעלייה וקליטה בסוכנות.

עודד סלומון: רציתי לומר שבעצם כל מה שחביב הציג זה באמת בהסכמה איתנו ואין לי הרבה מה להוסיף במובן הזה.

עודד סלומון: לגבי מה שאומר חברי אברהם נגוסה, השנה לא היתה ירידה משמעותית במספרי העולים שהגיעו לישראל.

עודד סלומון: אנחנו בחמש שש שנים האחרונות מדברים על סדר גודל של עשרים אלף עולים שמגיעים לארץ, עשרים ואחד, השנה בסביבות תשע עשרה שמונה מאות, תשע עשרה שבע מאות.

עודד סלומון: ואנחנו עושים את המאמצים ונלחמים על כל עולה בכל מקום בעולם, כולל אתיופיה.

עודד סלומון: גם באתיופיה לא היתה ירידה השנה.

עודד סלומון: במכסה של שלוש מאות כל חודש המשיכו להגיע, שנים עשר חודשים, שלושת אלפים שש מאות עולים כל השנה.

30095: החלטת הממשלה זה שש מאות.

עודד סלומון: אני לא רוצה להיכנס להחלטת ממשלה, אנחנו מדברים בשנתיים האחרונות, היו שלוש מאות כל חודש, ואנחנו עדיין ממשיכים למלא את זה על פי החלטת הממשלה.

עודד סלומון: הגיעו שלושת אלפים שש מאות גם השנה לשמחתנו.

עודד סלומון: מה שנותר כרגע, אלף חמש מאות, אלפיים, שהזכיר קודם חביב, אני לא רוצה להיכנס לזה, החלטת ממשלה או לא, מה שאני אומר שמדובר על רשימת הפוטנציאל.

עודד סלומון: אם מישהו חושב שיש רשימות אחרות וצריך לפתוח את זה, זה לא המקום.

עודד סלומון: לגבי עצם העניין של מספרי המיטות במרכזי הקליטה, אני רוצה לומר שהיינו חייבים לסגור את מרכז הקליטה בלוד עקב צמצום התרומות שמגיעות לסוכנות היהודית מיהדות התפוצות, אנחנו חייבים כל הזמן להתייעל ולהיות ממוקדים ואפקטיביים יותר.

מיכאל נודלמן: סליחה, אבל הם אומרים שזה מקום טוב והם מרוצים שם.

עודד סלומון: זה המרכז הקטן ביותר, הוצאות התפעול שלו הם בדיוק כמו של מרכז שהוא פי שלוש או ארבע במספר המיטות במקום אחר.

עודד סלומון: ולכן מבחינתנו היום אנחנו סוגרים את מרכז הקליטה בלוד, אבל כמובן שדאגנו שיהיו מספיק מיטות חלופיות.

עודד סלומון: זה אומר, ייסגרו באמצע שנה הבאה, זה לא ממחר, זה באמצע השנה הבאה, בינתיים רוב העולים כבר יצאו לדיור הקבע.

30095: זה לא נכון, אתם העברתם למבשרת כבר מתוך המרכז קליטה.

עודד סלומון: אתה מוכן לתת לי לסיים בבקשה?

עודד סלומון: אחר כך תאמר את מה שיש לך לומר.

עודד סלומון: אני לא קטעתי את הדברים של אף אחד פה.

עודד סלומון: ולכן אני אומר, מול הסגירה של מאה שמונים מיטות פתחנו מרכז קליטה יחד עם משרד הקליטה בבית אלפא של שש מאות מיטות, הקצינו בתוך מרכזי הקליטה, שהם לא לעולי אתיופיה, אלא מרכזי קליטה לצעירים, למאה חמישים צעירים אתיופים בתכניות "קדמה".

עודד סלומון: כך שמבחינתנו זה לא רק שצמצמנו את מספר המיטות אלא הוספנו.

עודד סלומון: לא משנה מה יהיו החלטות הממשלה בעתיד, אנחנו נוכל לספק מקום מגורים לכל אותם יהודים שיגיעו מאתיופיה ויצטרכו מיטות במרכזי קליטה בצורה של ההתחייבות הברורה ביותר.

עודד סלומון: כל מי שגר במרכז קליטה בלוד שיתפנה עובר תוך כדי התייעצות עם המשפחות, תוך כדי בדיקה של אותן ערים שאליהן הוא מתכוון לעבור בדיור הקבע שלו.

עודד סלומון: ומבחינתי לוד היא לא מקום שרוב העולים שגרים שם היום מתכוונים להמשיך ולגור שם.

עודד סלומון: אז מבחינתי עדיף להעביר עולה למבשרת כשהוא מתכוון להמשיך לחיות בירושלים מאשר להשאיר אותו בלוד.

עודד סלומון: אז בואו ניתן לו כבר את האפשרות להיקלט בקהילה היום, מוקדם יותר, ולא לדחות את זה לאחר כך.

עודד סלומון: אני רוצה לסכם, אנחנו ניתן את כל הפתרונות, ואת המחוייבות המלאה שלנו שכל עולה מאתיופיה יקבל מיטה במרכזי הקליטה, ללא שום פגיעה.

מיכאל נודלמן: אם אתה מדבר על מבשרת, אני חושב שאתם צריכים לתקן שם כמה דברים.

מיכאל נודלמן: לדאוג למגרש משחקי ילדים, אין שום דבר שם.

עודד סלומון: היינו שם יחד.

מיכאל נודלמן: ראיתי, לכן אני אומר.

מיכאל נודלמן: אסור לבנות מגרש לילדים?

מיכאל נודלמן: זו בקשה.

עודד סלומון: אני מקבל את הבקשה.

מיכאל נודלמן: הרבה ילדים משחקים שם ברחוב.

שרה מרום שלו: שמעתי את הסקירה, את הדברים שלכם.

שרה מרום שלו: אתם מדברים על עולי אתיופיה.

שרה מרום שלו: זה עיקר הנושא בעצם.

שרה מרום שלו: איפה העלייה של כל מדינות העולם, האם אתם מתייחסים גם לאלה בקשר למרכזי הקליטה?

עודד סלומון: אני רוצה להזכיר שהדיון כרגע על סגירת מרכז קליטה בלוד שהוא כולו מיועד לעולי אתיופיה.

עודד סלומון: בודאי שיש לנו מרכזי קליטה אחרים שנותנים אפשרות לעולים מכל העולם לקבל את השירותים שאנחנו מציעים.

שרה מרום שלו: אם אתם מפרקים את לוד אתם צריכים להעביר אותם למרכזי קליטה אחרים.

עודד סלומון: זה לא נכנס אחד לתוך השני, זאת מערכת שעובדת בנפרד.

צבי הנדל: אמנם קיבלתי מהצדיק הזה תשובה, אני רוצה להיות בטוח, כל מי שעוסק בעלייה וקליטה הוא צדיק בשבילי.

צבי הנדל: והיה וימשיכו למיין מתוך השמונה וחצי אלף, נניח שיהיו מתוכם אלפיים זכאים, וכן יעלו, יש פתרון?

חביב קצב: יהיו לנו פתרונות עבור אותם אנשים שיגיעו.

חביב קצב: לא יקרה מצב שעולה אחד יגיע ולא יהיה לו מקום.

צבי הנדל: אבל בתוך מה שיש, במצאי הקיים, אחרי סגירת לוד, יש מספיק מקומות גם אם העלייה תימשך?

חביב קצב: בודאי.

חביב קצב: על המספרים האלה שאתה אומר התשובה חיובית.

קסהון וונדה: שמי קסהון וונדה, אני מארגון צפון אמריקה למען יהודי אתיופיה וסגן יושב ראש של נציגות הארגונים של יוצאי אתיופיה.

קסהון וונדה: אני רוצה לציין, קודם כל לא מדובר פה על מיטות, אלא על סגירת מרכז קליטה, מנתניה עד רחובות אסור ליוצאי אתיופיה להתאכלס בהם שם.

קסהון וונדה: יש מרכז קליטה בכפר סבא.

קסהון וונדה: לא יכול להיות שתשעים ותשעה אחוז מעולי אתיופיה ישבו בצפת ובטללים בדרום.

קסהון וונדה: זה לא יכול להיות.

קסהון וונדה: אין מרכז קליטה אחד, כמו שהארגנטינאים נקלטו בכפר סבא, בכל המקומות של הסוכנות היהודית, לא יכול להיות שפה יושבים אנשים נאורים ומטים את הדברים לעניין של מיטות.

קסהון וונדה: אנחנו כבני הקהילה באנו ודרשנו, כמו שכל הזמן אנחנו רואים בתקשורת את כל האפליות שמתקיימות, לזה אנחנו מתכוונים.

קסהון וונדה: לא יכול להיות שלא יהיה מרכז קליטה במרכז הארץ.

קסהון וונדה: כשמדובר ביוצאי אתיופיה תמיד מדברים על כסף ואין מאחורי זה פרסונה.

קסהון וונדה: זה לא יכול להיות.

קסהון וונדה: אנחנו מדברים על אנשים.

קסהון וונדה: אתם לא יכולים בגלל ההתייעלות הכספית.

קסהון וונדה: אני יודע שיש מרכז קליטה בצפת שיותר קטן מלוד.

קסהון וונדה: יש מרכזי קליטה אחרים.

קסהון וונדה: בגלל הכסף כל הזמן כשמדובר על יוצאי אתיופיה מדברים על כסף ומתייעלים דרך יוצאי אתיופיה, סוגרים מרכז קליטה במרכז הארץ.

קסהון וונדה: נגיד ובסוף החלטתם לסגור את זה, לא יכול להיות שבאמצע השנה אתם תוציאו אנשים, תלמידים, ואתה פה יושב ואומר נוציא אותם בסוף השנה.

קסהון וונדה: לא יכול להיות אחרי שהתחילו ללמוד ארבעה חודשים אתם מוציאים אותם באמצע הלימודים ומעבירים אותם למבשרת ולמרכזי קליטה אחרים.

קסהון וונדה: ישנן שלוש נקודות עיקריות שאנחנו צריכים לדון עליהם.

קסהון וונדה: לא יכול להיות שהסוכנות היהודית ומשרד הקליטה לא קולטים את יוצאי אתיופיה בין נתניה לרחובות.

קסהון וונדה: למה, שם זה יקר ואנשים לא רוצים אותם.

קסהון וונדה: אם אנחנו רוצים לקלוט ורוצים אינטגרציה חברתית צריך לקלוט אותם גם במרכז הארץ.

קסהון וונדה: יש כאן השלכות נוספות.

קסהון וונדה: העולים שגרים בצפת עושים עלייה שנייה.

קסהון וונדה: פשוט כשעוזבים עוד פעם עוברים משבר עלייה נוסף, ובגלל שעד שמתרגלים לאזור אחר, לכל הדברים.

קסהון וונדה: מי שגר כרגע בטללים הוא לא יודע בכלל מה זה מרכז הארץ.

קסהון וונדה: אחרי זה הוא עובר משבר עלייה נוסף.

קסהון וונדה: אני חושב שהוועדה צריכה להתייחס לנקודות האלה.

עודד סלומון: אין מרכז קליטה שהוא יותר קטן מהמרכז קליטה בלוד.

עודד סלומון: כל מרכזי הקליטה בצפת, הם פי שניים או שלוש גדולים יותר.

עודד סלומון: אני רוצה גם שנבין את הפרופורציות.

עודד סלומון: אנחנו מדברים על מאה שמונים מיטות.

עודד סלומון: לעומת זאת מבשרת, אף אחד לא יגיד שזה צפונה לצפת או דרומה לטללים, יש שם אלף שלוש מאות מיטות.

עודד סלומון: אנחנו מדברים על חיפה, שזה גם כן בעיני לא הפריפריה, יש שם סדר גודל של ארבע מאות חמישים מיטות.

עודד סלומון: אנחנו מדברים על קריית גת שיש שם סדר גודל.

עודד סלומון: אז בואו לא תמיד נקצין את זה לאיזו שהיא פגיעה עדתית.

עודד סלומון: יש מרכזי קליטה בכל הארץ שמטפלים בעולי אתיופיה, זה יצא שהמרכז קליטה הקטן ביותר נמצא בלוד והוא מטפל בעולי אתיופיה.

עודד סלומון: בואו לא נעמיד את זה על בסיס עדתי.

קסהון וונדה: למה לא העברת אותם לכפר סבא?

קסהון וונדה: יש לך מתקן של הסוכנות שם.

עודד סלומון: לכפר סבא העברנו צעירים, כמו שציינתי, בתכנית קדמה.

עודד סלומון: בהחלט.

עודד סלומון: וזה אשקלון וירושלים.

עודד סלומון: בודאי.

עודד סלומון: יש שם שתי הכשרות מקצועיות ועוד קבוצה של קדמה.

ליה שמטוב: למה הם לא נשארים בלוד?

חביב קצב: לטובת המשך הקליטה שלהם אנחנו הפסקנו את הקליטה שלהם בלוד, כי האחוז שלהם שנקלטו ביישוב מול היכולות של הקליטה שלהם בבתי ספר, מול היכולות של הקליטה שלהם במערכות הרווחה להתמודדות איתם.

צבי הנדל: בעברית קלה, יש ריכוז גדול של עולים וחשוב שחלק מהעולים יהיו גם בערים אחרות יותר חזקות.

צבי הנדל: הנקודה שהוא העלה, דרך אגב, בהקשר של המרכזי קליטה, אז קיבלנו תשובה, ואותי היא משכנעת.

צבי הנדל: אבל הנקודה השנייה, שחשוב מאוד, מכאן ואילך, מה שעוד אפשר, לנסות להכניס אותם ליישובים חזקים.

צבי הנדל: דיברנו על זה אין סוף פעמים.

מיכאל נודלמן: אני זוכר שדיברו על מרכז קליטה בערד.

חביב קצב: זה לא ערד.

חביב קצב: דובר בסגירה של מרכז קליטה בערד.

חביב קצב: אין בהם עולים מאתיופיה.

חביב קצב: מדובר בכל מיני תכניות העשרה, הכשרה לצעירים וכו'.

חביב קצב: אני רוצה להתייחס בבקשה לשאלה גם לחבר הכנסת הנדל.

חביב קצב: התשובה מאוד פשוטה.

חביב קצב: העיקר של המשך הקליטה שלהם זה לא במרכזי קליטה אלא זה בדיור הקבע.

חביב קצב: אנחנו יודעים את זה.

חביב קצב: ואני שמח להגיד, אני מקווה שבראשית ינואר ועדת השרים ברשות ראש הממשלה תקיים את הישיבה הזאת על מנת לסכם ולאשר את תכנית החומש שלנו להמשך קליטה של עולים מאתיופיה גם ביישובי הקבע וגם המשך הקליטה שלהם בשכונות, עם הטיפול החברתי, שיקומי, פיזי, עם כל מה שצריך להיות.

חביב קצב: זו תכנית שעולה כמיליארד שקל, תכנית חומש, שאני מקווה מאוד שאחרי סיכום התקציב, אחרי שכבר התקציב אושר, אז לקראת מחצית ינואר, עד סוף ינואר בואו נגיד, ועדת שרים צריכה לאשר את זה.

חביב קצב: חלק מרכזי בתכנית הוא לעודד אנשים, משפחות עולים להתפנות ממרכזי קליטה לשכונות ויישובים חזקים שעד עכשיו לא הגיעו אליהם.

חביב קצב: והם יקבלו שם תוספת, מענק, על מנת לאפשר להם להגיע לשכונות וליישובים שעד עכשיו לא הגיעו אליהם.

חביב קצב: זה לא רק יישובים, זה גם שכונות.

חביב קצב: למשל ירושלים.

חביב קצב: בכל מקום.

חביב קצב: גם כפר סבא.

חביב קצב: בכל יישוב.

חביב קצב: יקבלו תוספת.

חביב קצב: אנחנו הולכים לתת להם תוספת מענק של ארבעים אחוז, שזה המון כסף, כדי לעודד אותם.

חביב קצב: ארבעים אחוז מביא אותם לקנות ביישובים ושכונות בינוניות בערים החזקות.

חביב קצב: כמובן לא יוכלו לקנות ברמה הגבוהה, יוכלו לקנות בית נורמלי, סביר, בשכונה בינונית ברעננה.

חביב קצב: זו המטרה שלנו.

צבי הנדל: אני השתכנעתי.

מיכאל נודלמן: נמצאים איתנו חברים נוספים, יש לכם מה להוסיף?

אלון פרידמן: למען האמת לצד התכניות של הצעירים מברית המועצות ומאתיופיה במרכז הקליטה בערד נמצא מכון ווג'ס שעוסק דווקא בתכנית חינוכית לאקדמאים מכל המקומות בעולם, והשהות של מכון ווג'ס במרכז הקליטה בערד מתאפשרת היום תודות לתמיכה של המחלקה לעלייה של הסוכנות.

אלון פרידמן: אנחנו חוששים מסיום של תמיכה כזאת עם יציאת מרכז הקליטה מערד ואנחנו דנים על העניין עם אנשי הסוכנות והמחלקה לעלייה בפורומים נפרדים.

אלון פרידמן: אנחנו כמובן רוצים להישאר בערד.

אלון פרידמן: הסיבה שאוכלוסיה כל כך איכותית נמצאת בערד היא לצורך המשך פיתוח הנגב, וזה המחוייבות שלנו היום כמכון ווג'ס, שנמצא היום תחת ארגון נשות הדסה ותנועת יהודה הצעיר.

אלון פרידמן: אנחנו בהחלט רוצים לעשות את כל המאמצים ולקבל את כל התמיכה כדי להמשיך ולהביא אקדמאים מחו"ל למקום הזה לתקופות של חצי שנה בכל פעם.

אורון קליימן: אני אורון, אני פעיל חברתי בערד, נולדתי בערד.

אורון קליימן: אני רוצה לדעת מה קורה עם המרכז קליטה בערד.

אורון קליימן: בואו תגידו, אנחנו הולכים לסגור אותו, לא הולכים לסגור אותו.

אורון קליימן: כי מה שחשוב שיבינו פה אנשים שהמרכז בערד זה קומפלקס של שלושה גופים בפנים, זה כולל הבית ספר למלונאות, ווג'ס בערד ומרכז קליטה.

אורון קליימן: זאת אומרת שאנחנו בערד עושים פעילויות חברתיות עם המרכז, עם העולים החדשים, עם הארגון של "אליינס" שמעורב בתוך הפעילות החברתית.

אורון קליימן: במידה ואתם סוגרים את המרכז קליטה כל הפירמידה תיפול.

אורון קליימן: הרעיונות שאנחנו שומעים בתקשורת המקומית, לקחת את העולים, להתחיל להסיע אותם מבאר שבע, מטללים, לערד, זה יהרוס את כל האווירה שיש לנו, בנינו אותה במשך שלושים ומשהו שנה.

אורון קליימן: אני לא חושב שפה עוד הפעם, כמו שהאדון שם דיבר, עניינים של כסף, אני מבין אותך, מקובל שיש בעיה כלכלית במדינה.

אורון קליימן: אבל גם ערד זו עיר ממש קטנה בנגב.

אורון קליימן: כל פגיעה בערד זה עוד מסמר, גם ככה האנשים בערד היום מיואשים מהמצב.

אורון קליימן: אתם הולכים לסגור דבר כזה.

אורון קליימן: אני מבקש פה, תרדו מהעניין הזה.

עודד סלומון: חבל שלא היית, כפעיל חברתי, בשבוע שעבר היינו בביקור בערד יחד עם יושב ראש הסוכנות זאב ביילסקי, ואנוכי, ועוד מספר אנשים בצוות, כולל זלמן פרלמוטר מנהל חטיבת הקליטה, נפגשנו כמובן עם ידידי אלון פרידמן מהווג'ס.

עודד סלומון: אנחנו בהחלט ערים לצורך להמשיך ולקיים בערד מרכז שעובד ופועל ומהווה איזה שהוא מרכז קהילתי.

עודד סלומון: אני רוצה לציין שמהבחינה הזו אנחנו בעצם בדיונים עם ראש העיר, עם המכללה בבאר שבע, עם הווג'ס ועם התאחדות בתי המלון בים המלח, גיבשנו היום תחילה של הצעה, שאנחנו מתחילים לעבוד עליה בצוות משותף, שבו אנחנו נהפוך את מרכז הקליטה בערד, ווג'ס יישאר, נהפוך את זה למרכז הכשרה לענף המלונאות והתיירות, כי היום יש דרישה גוברת במלונות ים המלח, הפריחה בתיירות חוזרת לים המלח, ויש דרישה גדולה מאוד להכשרה.

עודד סלומון: יש שם היום בית ספר אקסטרני לניהול בתי מלון, הוא יישאר.

עודד סלומון: קורס הטבחות יישאר.

עודד סלומון: אנחנו רוצים מעבר לזה לנסות ויחד עם המכללה לפתח שם עוד כלים להכשרה על מנת שהמרכז הזה ימשיך ויתקיים כמרכז צעירים חי, בועט ונושם בעיר ערד.

עודד סלומון: מעבר לזה, אנחנו נפגשנו עם ראש העיר, שהוא בעצם נמצא בתפקיד פחות משנה, ואנחנו מתחילים לגבש יחד תכנית.

עודד סלומון: כי בשנים האחרונות, אחרי הרבה מאוד שנים שהגיעו הרבה מאוד עולים, לאו דווקא למרכז הקליטה אלא בקליטה ישירה לערד, בשנים האחרונות יש ירידה דרסטית במספר העולים שמגיעים לערד, ואנחנו מבינים את הבעיה הדמוגרפית בעיר וכדומה.

עודד סלומון: אנחנו מגבשים היום מספר תכניות, יחד עם משרד הקליטה, קליטה קהילתית וכדומה, על מנת לחזור ולהפנות עולים לערד, על מנת לחזק את האוכלוסיה של העיר עם הרבה מאוד עולים שיחזרו ויגיעו.

עודד סלומון: אין סיבה שאם בעשר שנים הגיעו לערד עשרת אלפים עולים שבשנים האחרונות אנחנו מגיעים למספרים כל כך קטנים.

עודד סלומון: אנחנו נעבוד על מנת להחזיר לערד יותר ויותר עולים.

אורון קליימן: בשורה תחתונה, מרכז הקליטה נסגר או לא נסגר?

עודד סלומון: אפשר להיות מאוד פופוליסטי ולהגיד שעל העולים יושב כל המרכז.

עודד סלומון: סך הכל נמצאים שם ארבעים עולים שפועלים בתוך ההכשרה לטבחות.

עודד סלומון: אני אמרתי שאנחנו נפתח שם, במסגרת הרעיון הזה יגיעו אנשים ללמוד בבית ספר למלונאות ותיירות מכל הארץ ויוכלו להמשיך ולחיות ולהתגורר במבנה של מרכז הקליטה.

עודד סלומון: אנחנו מגבשים את התכנית, יש מספר גורמים, צריך לגייס לכאן משאבים על מנת שהמרכז הזה יהיה משמעותי.

עודד סלומון: אמרתי, אנחנו רואים את זה, שמים את זה על ראש סדר העדיפות שלנו, אנחנו רואים את זה בחשיבות עליונה, ואנחנו כשותפים פעילים נוביל את המהלך הזה.

אלון פרידמן: אורון, שמענו בשבוע שעבר, בעקבות פגישה בירושלים עם מנכ"ל הסוכנות היהודית, בנוכחות מנכ"ל המחלקה לעלייה, משה ויגדור מנכ"ל הסוכנות התחייב שעל אף הוצאת מרכז הקליטה מקומפלקס יפית, בוא נקרא למתחם מתחם יפית, הסוכנות רוצה, על אף הוצאת מרכז הקליטה, ועל אף שכביכול לא יהיו אג'נדות סוכנותיות במתחם אחרי הוצאת מרכז הקליטה, הסוכנות רוצה ומתחייבת להמשיך להשקיע במקום, אני שמעתי את ההתחייבות הזאת ממנכ"ל הסוכנות בשבוע שעבר.

אלון פרידמן: מה שלתקוותנו יאפשר את הישארות גם המכללה, גם תכניות הכשרה נוספת של התאחדות המלונאים ומלונאי ים המלח, וגם הישארות של מכון ווג'ס בערד כחלק מהתמיכה שהסוכנות תמשיך לתת שם, ועם מאמצים של כל אחד מהגופים האחרים שיישארו במתחם.

אלון פרידמן: כך שאנחנו כן מקווים שהסוכנות באמת תצליח לספק את המשך התמיכה הזאת ולהמשיך להשקיע במקום כמתחם של צעירים, גם אם לא יהיו בו עולים שגרים בו וחיים בו כחלק מתהליך הקליטה שלהם, אבל ימשיכו לבוא וללמוד בו.

אלון פרידמן: מרכז הקליטה ייסגר.

אלון פרידמן: מתחם יפית יש בו היום מרכז קליטה, יש בו את מכון ווג'ס, יש בו תכניות הכשרה של המכללה הטכנולוגית באר שבע.

אלון פרידמן: המרכיב הזה של מרכז הקליטה יוצא, זה אנחנו הבנו מהמחלקה לעלייה וממשרד הקליטה, שהמרכז קליטה יוצא מהמתחם הזה.

אלון פרידמן: אני מקווה שהוצאת מרכז הקליטה הזה לא יהפוך להישמטות בסיס של מגדל קלפים שהכל יקרוס כמו שאתה חושש.

אלון פרידמן: אני מקווה שזה לא יקרה, ואני מוסיף ששבוע שעבר שמענו ממרכז הסוכנות שעל אף הוצאת מרכז הקליטה הסוכנות תמשיך לתמוך במקום ותביא את השותפים במתחם סביב שולחן אחד כדי שכל אחד יוכל לתת את חלקו להמשך הקיום וגם הפריחה והשגשוג של מרכז כזה.

אלון פרידמן: אנחנו נעקוף, אנחנו לא במקרה בערד, אנחנו ארבעים שנה בערד ויש לנו סיבה להביא עולים דווקא לשם, גם אם זה החמישה חודשים היחידים בחייהם שהם נמצאים שם.

אלון פרידמן: אני מדבר על עולים אקדמאים ממדינות בעיקר מערביות.

אלון פרידמן: אנחנו נרצה להמשיך להיות שם, האג'נדות שלנו הם בנגב.

מיכאל נודלמן: אני הבנתי שיהיה פיתוח גם במרכז, יהיו עולים שילמדו שם בהכשרה.

גלי צדיק: אני יושב ראש ועד מורי האולפנים.

גלי צדיק: אני כבר יודעת שקיימתם פה דיון מאוד רחב על נושא סגירת האולפנים.

גלי צדיק: השאלה שלי מופנית אליך מר נודלמן, ואל מר נגוסה, איך אתם, שאתם ועדת הקליטה, איך אתם מאפשרים את הפגיעה המתמשכת הזאת בעולים.

גלי צדיק: אני מייצגת את הפגיעה מצד המורים.

גלי צדיק: והיום באים ואומרים האולפנים לא צריך אותם והם לא יודעים ללמד ואנחנו נעשה הפרטה ואז אנחנו נגיע להישגים נהדרים.

גלי צדיק: עכשיו מר נגוסה אני בטוחה שמכיר את אולפן קריית ים, שאני באה ממנו, ויכול להעיד פה איזה עבודה עושים האולפנים.

מיכאל נודלמן: גברתי, את חושבת שמחר יהיו מאה עולים והם לא ילמדו עברית?

מיכאל נודלמן: את חושבת כך?

מיכאל נודלמן: כאן בוועדה ישבה מנכ"לית משרד החינוך פעמיים, ולפרוטוקול אמרה שבשנה הבאה הכל ממשיך.

גלי צדיק: אני באה לחזק אתכם, כי אני אומרת לך מה לנו אמרו.

גלי צדיק: לנו אמרו שאנחנו הולכים הביתה.

גלי צדיק: בסוף השנה הזו.

מיכאל נודלמן: אני קיבלתי חתימות של עולים מרוסיה וטקסט בעברית שהם מבקשים שלא.

מיכאל נודלמן: אני שלחתי ערימה כזו.

מיכאל נודלמן: אני מבין שלא העולים עשו זאת אלא אתם.

מיכאל נודלמן: אנחנו שלחנו עכשיו העתק למנכ"לית משרד החינוך ולמנכ"ל משרד הקליטה.

מיכאל נודלמן: חוץ מזה אני לא יכול עדיין לעשות שום דבר כי יש התחייבות אצלנו, בפרוטוקול, ששום דבר לא נפגע.

מיכאל נודלמן: אם משרד הקליטה הולך למכרזים ובסקטור הפרטי יקבלו שיעורים, יקבלו שפה, אולי יהיה יותר טוב ממה שיש עכשיו.

מיכאל נודלמן: יש אצלנו הרבה בעיות עם השפה העברית, עם רכישת השפה העברית.

מיכאל נודלמן: מתחילת שנת 2006 עוסקת בעניין ועדת מומחים ותפקידה לקבוע אם לשנות את השיטה להוראת השפה או להשאירה.

מיכאל נודלמן: אני מבין אתכם אבל אני כיושב ראש ועדה צריך לדאוג לעולים החדשים שצריכים ללמוד שפה כמו שצריך.

מיכאל נודלמן: לא לסיים אולפן מבלי לדעת אפילו לשאול משפט.

גלי צדיק: קודם כל אני מסכימה איתך שעולים צריכים לדעת עברית.

גלי צדיק: אבל אני רק רוצה לשאול אותך האם אתה באמת חושב שבחצי מהתקציב שהיום משרד החינוך נותן לאולפנים, יקצצו ממנו חצי, את החצי השני יוציאו להפרטה ובזה ישיגו עבודה יותר מקצועית?

גלי צדיק: באתי לומר שזה לא נכון.

מיכאל נודלמן: אני לא מומחה.

מיכאל נודלמן: הוועדה קיבלה פה החלטה, ןהתחייבות של שני מנכ"לים, שאמרו, אם הממשלה מקבלת החלטה ללכת לשוק פרטי אני בעד.

30095: שמעתי את דבריו של מנכ"ל מחלקת העלייה והקליטה בסוכנות היהודית עמדתי מתחזקת, עמדתי נגד סגירת המרכז קליטה לוד מתחזקת.

30095: כי הם עושים את זה משיקולים כלכליים נטו.

30095: התירוץ שהם מדברים, על ריכוז גבוה בלוד, זה לא רלוונטי מכיוון שהם יודעים גם בעצמם, אף עולה לא קונה דירה בלוד.

מיכאל נודלמן: למה אתה נותן לסוכנות שיקול כלכלי?

מיכאל נודלמן: זה לא ארגון ממשלתי, הם גובים כסף בכל העולם.

30095: בסדר, שידברו באופן ישר, שלא יביאו לנו כל מיני תירוצים.

30095: הריכוז זה לא הסיבה כי אף משפחה לא נשארת בלוד, לא קונה דירה בלוד.

30095: את זה הם יודעים.

30095: לסוכנות חשוב לעשות חיל לקיבוצים שנסגרים מכל מיני סיבות, לכן סוגרים מרכזי קליטה במרכז הארץ ומבודדים את העולים ברתמים, קיבוץ שמת מזמן, וטללים.

30095: יכול להיות שזה זול, אבל זו לא קליטה טובה.

30095: גם משרד הקליטה עושה שיקולים כלכליים.

מיכאל נודלמן: לכן אנו מקיימים דיון נוסף.

מיכאל נודלמן: להזכירך, בפעם הראשונה דובר בצורה הכי פשוטה על סגירה.

מיכאל נודלמן: אנחנו נתנו פקודה למשרד הקליטה לתאם, להבהיר באיזה תנאים אנשים יהיו, איך זה יהיה.

מיכאל נודלמן: עכשיו נציג של משרד הקליטה אומר שהם מתחייבים שהתנאים יהיו טובים.

30095: אדוני היושב ראש, אנחנו אומרים האם רצוננו בטובת העולים ובקליטתם על הצד הטוב ביותר, שהילדים יקבלו חינוך טוב והעולים יהיו אינטגרציה מהירה או שאנחנו מבודדים אותם ועושים עוד פעם העברה ממקום.

30095: ברתמים מה יש, בטללים מה יש, בבית אלפא, תגיד לי, בעפולה מה יש.

30095: בואו נעשה ככה, נכון זה זול בשביל הסוכנות היהודית, גם רוצים לתת פתרון לקיבוצים שנסגרים.

30095: אבל לעולים חדשים זה לא פתרון.

30095: אתה לא קולט אותם טוב.

30095: זה כל העניין.

30095: אנחנו צריכים לקבל החלטה או לקלוט את העולים טוב, שיהיו אזרחים טובים, אזרחים יצירתיים, או אנחנו מביאים אותם, סוגרים אותם במקום מבודד, ואחר כך יהיו תלויים, וזהו.

30095: תחליטו.

חביב קצב: אני אתייחס למה שאתה אומר.

חביב קצב: קודם כל אני מסכים איתך לגמרי שאנחנו רוצים שהעולים ייקלטו ביישובים ובשכונות חזקות.

חביב קצב: אין ויכוח בינינו.

חביב קצב: זה שאנחנו קולטים אותם באופן זמני במרכז קליטה, עדיין זה לא דיור הקבע.

חביב קצב: אנחנו מדברים כרגע, גם לוד, גם רתמים, גם אחרים, מדובר במרכזי קליטה שהעולה לכל היותר צריך לשהות במקום הזה כשנה עד שנה וחצי, עד שירכוש דירה ויעבור לשכונת הקבע ולדיור הקבע וליישוב הקבע שלו.

חביב קצב: ביישוב הקבע ובשכונת הקבע אנחנו עושים ונעשה את הכל על מנת שהעולים האלה יגיעו לשכונות יותר חזקות וליישובים יותר חזקים ממה שהם מגיעים היום.

חביב קצב: העולים לא רוכשים דירות לא בשכונות השיקום בלוד, העולים לא רוכשים דירות לא ברתמים ולא בטללים ואפילו לא בבית אלפא.

חביב קצב: כל אותם היישובים שאתה מדבר עליהם זה מדובר על מרכזי קליטה, זו קליטה זמנית, אלו מרכזי קליטה בראשית הדרך שהאדם לומד בהן את העברית בעיקר, עובר את תהליך הגיור, וזה הזמן שלו על מנת להתכונן ולרכוש דירה ולעבור, לאחר שיסיים את הטיפול הראשוני, לעבור לשכונת הקבע.

חביב קצב: אז על מנת לבוא ולדבר על קליטה טובה, על קליטה ביישובים חזקים ושכונות חזקות, אל תתייחס, בבקשה ממך, למרכזי הקליטה.

30095: זה לא אותו דבר.

30095: כשאתה קולט עולה חדש ברתמים, או בירושלים או בלוד או בראשון לציון, זה לא אותו דבר.

30095: זה פשוט, כשאתה מביא אותו למרכז הארץ מרתמים זה כאילו שהוא עלה מאתיופיה.

30095: אבל אם אתה מביא אותו לעיר כמו לוד, כמו ראשון לציון, כמו אשדוד, כמו ירושלים, אז אתה כבר חוסך לו בתהליך הקליטה שלו כשנה או שנתיים.

חביב קצב: זה בכלל לא נכון.

עודד סלומון: אדוני היושב ראש, מעבר למה שאמר חביב אני חושב שקודם כל גם האינטרס של התאחדויות העולים זה קודם כל לדאוג לקליטה הנאותה של העולים אחרי מרכזי הקליטה בחברה הישראלית ובערי הקבע.

עודד סלומון: זה קודם כל.

עודד סלומון: מעבר לזה, בואו לא ננסה להסתתר מאחורי כל מיני אמירות מאוד פופוליסטיות.

עודד סלומון: כמו שאמרתי קודם, מהקו של חיפה עד באר שבע, מתוך השמונת אלפים ותשע מאות עולים ששוהים במרכזי קליטה, מעל שישים אחוז נמצאים באיזור הזה.

עודד סלומון: אז אל תיקח את רתמים כאיזור מייצג של הקליטה של עולי אתיופיה.

עודד סלומון: אני חושב שזו לא מילה גסה לבוא ולומר אם אנחנו רוצים למקד ולהביא את רוב העולים למרכזי קליטה גדולים, משמעותיים, ששם הם יכולים לקבל מגוון שירותים יותר רחב אנחנו עושים טוב עבורם ולא רע.

עודד סלומון: אז בוא נשים את הדברים בפרופורציות אברהם, ובוא נראה איך העולים מאתיופיה מקבלים תשובה לפתרון הקליטה הכולל שלהם בחברה הישראלית, ולא נתמקד במרכז קליטה כזה או אחר.

30095: תסגור את רתמים במקום לוד.

30095: נראה אותך, תעשה את זה.

מיכאל נודלמן: אני מקרית שמונה, עוד משנת 1990.

מיכאל נודלמן: יש שם עולים חדשים, עד 2000 קיבלו עשרות קטיושות, ולא בוכים.

מיכאל נודלמן: מתחילים לחיות שם.

מיכאל נודלמן: מקבלים את כל התנאים שצריכים.

מיכאל נודלמן: אני לא מבין למה אתה רוצה רק בעיר לוד?

30095: אין לי טענות לקריית שמונה, רתמים וקריית שמונה זה לא אותו דבר.

30095: אתה מכיר את רתמים?

מיכאל נודלמן: הסוכנות ומשרד הקליטה אחראים על קליטה.

מיכאל נודלמן: הם אחראים אבל אתם גם אחראים.

מיכאל נודלמן: וצריך בכל התנאים שיש, אני לא חושב שהם רוצים לעשות תנאים פחות טובים, כי כל הזמן מדברים על תנאים, על קושי שיש בעדה האתיופית.

מיכאל נודלמן: באמת, אני לא רואה בסגירה שם בלוד דבר לא טוב.

מיכאל נודלמן: אפילו עולים חדשים מרוסיה, ארגנטינה וצרפת לא רוצים לחיות שם.

מיכאל נודלמן: למה אתם כל כך מתעקשים על לוד, יש הרבה בעיות בלוד.

מיכאל נודלמן: חוץ מבעיות שלהם יש שם בעיות אחרות.

מיכאל נודלמן: בשביל מה אתם מתעקשים על לוד?

מיכאל נודלמן: אני רוצה שיהיו תנאים טובים בכל מקום בו יש מרכז קליטה, יהיו לימודי שפה טובים, וגם אנשים שיצאו ממרכז קליטה, ידעו איך לחיות לא במרכז קליטה.

מיכאל נודלמן: ראיתי שאפילו במבשרת, פה על יד ירושלים, אנשים גומרים אחרי שנתיים ולא יודעים איך לנהל את חייהם הפרטיים מחוץ למרכז הקליטה.

מיכאל נודלמן: חשוב שיהיו שלושה מרכיבים, עברית, מוכנות לחיות עם משפחה לבד, בדירה, במקום מקובל, לא במקום כמו קרית מלאכי או ברחובות, הוועדה צריכה להיות שם.

מיכאל נודלמן: בגלל זה אני לא רואה סיבה לדיון פה ולאיזה ויכוחים אם זה בצפון, בדרום, במרכז.

מיכאל נודלמן: הם אחראים על זה.

מיכאל נודלמן: אני מבקש לקבל את זה.

30095: אדוני היושב ראש, אנחנו מסכימים איתך, אבל מה שאנחנו אומרים, כשהסוכנות היהודית פועלת, אנחנו לא רוצים שכולם יהיו במרכז, אבל לא יכול להיות מצב כזה באופן שיטתי שמחדרה עד רחובות ליוצאי אתיופיה אסור להיקלט.

30095: זה משהו שלא נתפס לי.

30095: פשוט יש מתקן, צריך לקלוט אותם גם במרכז הארץ.

מיכאל נודלמן: אני הבנתי שבכפר סבא יש צעירים מאתיופיה.

30095: אני רוצה שגם המשפחה המורחבת תהיה שם.

מיכאל נודלמן: גם אני רוצה.

ליה שמטוב: משפחה אתיופית לא יכולה היום לקנות דירה ברעננה?

30095: עכשיו לא.

30095: אולי בעתיד, לפי ההבטחה של חביב, אם הממשלה תאשר, אז אולי.

30095: אבל עכשיו לא.

מיכאל נודלמן: רוב העולים, לא רק מאתיופיה, אינם יכולים לקנות דירה ברעננה.

קסהון וונדה: זה לא רע, אבל כל פעם הוא עונה שבלוד לא קונים, אבל זה שהם יושבים בלוד זה לא אומר שהולכים לתל אביב, רואים את ראשון לציון, הם מסתובבים, הם בסביבה שלהם, מכירים את הסביבה שלהם, זה לא שהם באים מהדרום ועושים עלייה שנייה.

חביב קצב: אם הייתי צריך היום לפתוח מרכז קליטה, בטח שלא הייתי פותח אותו בלוד.

חביב קצב: אני מודיע לך, אם עכשיו הייתי צריך לפרסם מכרז לשכירת מרכזי קליטה, לוד לא היתה נכנסת לרשימה, סליחה.

30095: למה אתם לא פותחים בירושלים?

חביב קצב: אני פרסמתי לפני שנתיים מכרז, רק למרכז הארץ.

חביב קצב: פרסמתי בירושלים, בנתניה, בראשון, בחולון, בבת-ים, בתל אביב ובכל היישובים, כפר סבא, רעננה, רמת גן וגבעתיים, לא קיבלנו אף הצעה.

30095: אז אני אומר לך שוב, בדיוק על זה אני מדבר, אני מדבר פה לא רק על העניין של המרכז קליטה, אני מדבר על עוולות שנעשות בקליטת עולי אתיופיה.

30095: עצם זה שברעננה לא רוצים להתייחס למכרז שלך זה מראה על החברה הישראלית שלא רוצה אותנו באיזורים האלה.

חביב קצב: מה זה קשור לחברה הישראלית?

מיכאל נודלמן: אני מקבל מכתבים מאנשים שעכשיו הם אומרים אנחנו נלחמים נגד זה.

מיכאל נודלמן: בגלל זה אמרתי, לא רק הממשלה צריכה לעשות משהו, גם אתם בעצמכם צריכים.

מיכאל נודלמן: הורים צריכים לדבר עם ילדים, על כך שלמדינה יש חוקים מסויימים.

מיכאל נודלמן: אנחנו דיברנו על זה, אין פה צד אחד צודק וצד שני לא צודק, אתם צריכים לחשוב למה זה כך.

30095: אנחנו פועלים, מקיימים הרצאות, עושים את כל הדברים.

30095: אבל מגיע לנו כשמדובר בנושאים שכאלה גם להעיר לוועדה.

מיכאל נודלמן: שום דבר לא מגיע לאף אחד, לעולה מרוסיה, לעולה מארגנטינה, כל אחד בא כדי לבנות מדינה, לבנות לעצמו משפחה, גם למדינה מגיע מהם משהו.

30095: לכן אני משלם שלושים אחוז מהמשכורת שלי.

30095: זה משהו אחר.

30095: אבל אדוני יושב ראש הוועדה, מה שאני אומר, כעולה חדש, מה שמגיע לי סל קליטה יגיע לי כמו כולם, כמו שעולי ארגנטינה במבצע בשנות התשעים קלטו אותם בכל הארץ, שיקלטו אותנו בכל הארץ.

30095: זה מה שאני רוצה.

מיכאל נודלמן: תשמע לי, אם אתם יכולים היום ללכת לקליטה ישירה כמו הארגנטינאים, בבקשה, הממשלה לא יכולה לתת לכם קליטה ישירה.

מיכאל נודלמן: אתם צריכים לחיות פה שנתיים, וללמוד את השפה.

מיכאל נודלמן: ראיתי בחור בן ארבע עשרה, שישב ליד מחשב ולמד עברית.

מיכאל נודלמן: שאלתי אותו למדת אמהרית?

מיכאל נודלמן: והוא ענה שלא.

מיכאל נודלמן: אתה מבין את הבעיה?

מיכאל נודלמן: הבחור לא למד אמהרית, וקשה לו ללמוד עברית.

מיכאל נודלמן: בגלל זה, הם יושבים שנתיים במרכזי קליטה.

מיכאל נודלמן: יש אצלכם קושי, והמדינה הולכת לקראתכם, אתם צריכים להבין ולא לתת פה דוגמא של הארגנטינאים, הם הלכו לקליטה ישירה והתפזרו בכל הארץ, ללא מענקי דיור, ללא שום דבר.

אבי מספין: הגיעו עליות מכל העולם, וגם ממקומות של עולם שלישי.

אבי מספין: אין מה להשוות.

אבי מספין: צריך להשוות את התנאים ובגלל זה נותנים לאלה שהגיעו ממקומות חלשים, כדי שהם יגיעו לאותה רמה.

אבי מספין: אני לא משווה, אבל גם אני לא חושב שצריך לטעון, קודם כל גם הקהילה, גם הארגונים עושים הרבה בשביל הקהילה, אנחנו כן עושים את ההסברה, אנחנו נמצאים בשטח כל הזמן.

אבי מספין: מעבר לזה אסור לטעון שלא נוכל להגן על הזכויות שלנו כמו שאנחנו נותנים גם את החובות שלנו, כמו מסים, שירות צבאי וכו'

מיכאל נודלמן: אף אחד לא אמר את זה, אתם הכי טובים בצבא.

אבי מספין: אנחנו כאן גם לדאוג לזכויות של העולים החדשים.

מיכאל נודלמן: אתה מסכים שיש קושי מסויים?

אבי מספין: זו לא טענה שאנחנו צריכים לשבת בשקט, בגלל שמקבלים חמש שקל יותר מעלייה אחרת.

מיכאל נודלמן: לא, אני רק רוצה להגיד שיש קושי.

קסהון וונדה: אבל אנחנו באים פה ומציעים פתרונות.

קסהון וונדה: כי כשעולה חדש מגיע במהלך השנתיים, כשיש לו מדריך באותה סביבה שהולך לקנות בה, ואז כשאין לו מדריך הוא ימשיך להכיר את האיזור, את השוק, את המוסדות הממשלתיים.

קסהון וונדה: אנחנו באים ומציעים פתרונות.

קסהון וונדה: לכן אני אומר, מי שרוצה לקנות באיזור גוש דן שיהיה לו מרכז קליטה באזור גוש דן, יש לו שנתיים מדריך שעוזר לו, מכיר לו את האזור, הוא קונה באזור, נשאר באותם מקומות.

קסהון וונדה: אלו הפתרונות שאנחנו באים ומציעים.

קסהון וונדה: לזה הכוונה.

מיכאל נודלמן: אני לא חושב שצריך לחיות בגוש דן כדי לקנות דירה בגוש דן.

מיכאל נודלמן: אפשר לחיות בצפון או בדרום ולקנות דירה בגוש דן.

קסהון וונדה: אני רק אומר שזה מקל על עולה שמכיר את הסביבה שהוא גר בה במהלך השנתיים כשיש לו תמיכה.

קסהון וונדה: כשהתמיכה הזאת תפסיק אז העולה הזה מכיר את הסביבה ואת המוסדות שנותנים לו את השירותים.

מיכאל נודלמן: אני לא רואה איך מגיעים עכשיו למסקנות.

מיכאל נודלמן: אולי נשב שוב בעוד חצי שנה.

מיכאל נודלמן: אני רק רוצה שתקבלו את זה יותר קל ממה שאני שומע.

מיכאל נודלמן: זו לא סיבה וזה לא נושא שעליו צריך לנהל קרב כל כך גדול.

מיכאל נודלמן: אני חושב שמשרד הקליטה והסוכנות מחוייבים לעשות הכל כדי שכל התנאים שצריכים להיות, שפה, מוכנות לחיים מחוץ למרכז קליטה, וגם דיור, יהיו יותר ויותר מתאימים בשבילכם.

מיכאל נודלמן: אתם יודעים כמה אנחנו מדברים פה על דיור, על פיזור אוכלוסיה, כי אתם גם מבינים שכשאתם גרים יחד עם ריכוז גדול מתחילות בעיות עם בית ספר, עם גן ילדים, דיברנו על זה, על מה שקרה בתל אביב.

מיכאל נודלמן: אני חושב שמדינה צריכה לבנות בכל מקום דיור סוציאלי.

מיכאל נודלמן: דיור נורמלי, שאתם לא צריכים ללכת לקנות דיור, על מנת לחיות בדיור עם כבוד.

מיכאל נודלמן: אבל עדיין אין את זה במדינה.

מיכאל נודלמן: אין פתרונות לכל הדברים.

חביב קצב: רציתי להוסיף מילה, אני חושב שהנושא העוסק בסגירת מרכזי קליטה, ברשותך אדוני היושב ראש, פשוט הסתיים.

חביב קצב: אנחנו כבר סיימנו, ואם יהיו ביוני, ביולי החלטות ממשלה אחרות או משהו כזה, זו החלטה שלכם לקיים דיון.

חביב קצב: הנושא של סגירת המרכזים כבר הסתיים.

מיכאל נודלמן: יש פרוצדורה בכנסת הנקראת דיון מהיר.

מיכאל נודלמן: אנחנו צריכים מסקנות לשולחן הכנסת.

מיכאל נודלמן: אנחנו מבינים את המצב.

מיכאל נודלמן: אנחנו חושבים, כפי שאמרתי, שאתם צריכים להציב תנאים למקומות חדשים במקום המקומות שהיו בלוד או בכל מקום, ואנחנו מבקשים שאנשים שיוצאים ממרכזי הקליטה יהיו יותר מוכנים לחיים מחוץ למרכז הקליטה.

חביב קצב: אני מציע לך אדוני היושב ראש, אחרי קבלת החלטת ועדת השרים, אולי לזמן ישיבה אצלך אחרי שתתקבל תכנית החומש של קליטת עולי אתיופיה, אולי אז נקיים דיון אצלך בנושא מרכזי קליטה, בנושא המסקנות, כל מה שתרצו.

חביב קצב: אני לרשותכם.

חביב קצב: בבקשה.

מיכאל נודלמן: אני אומר, אנחנו צריכים לנסח, אם אתה רוצה, בבקשה.

מיכאל נודלמן: אני צריך לשים על שולחן הכנסת היום, מחר, מסקנות.

עודד סלומון: אני עוד משפט אחד רוצה לומר, הסיבה לדיון המהיר היתה סגירת מרכז הקליטה בלוד וחוסר במיטות.

עודד סלומון: אנחנו בעצם נתנו פה את כל הבטחונות שלא תהיה שום בעיה.

עודד סלומון: ולכן אני מצטרף למה שאומר חביב, אנחנו פשוט סגרנו את הדיון מהבחינה הזאת.

עודד סלומון: מבחינה פרוצדורלית תחליט אתה איך אתה צריך להעביר את זה.

מיכאל נודלמן: אני מבין את המצב.

מיכאל נודלמן: אני אמרתי שאני תומך בהחלטות שלכם.

מיכאל נודלמן: אבל הדרישה שלנו היא שבמקומות החדשים אליהם יגיעו עולים, הם לא ירגישו שאיזה שינוי דרסטי קרה.

מיכאל נודלמן: שהם ירגישו שהם קיבלו את כל השירותים כבעבר.

עודד סלומון: זה במסגרת ההתחייבות והאחריות שלנו.

מיכאל נודלמן: לוועדה חשוב להדגיש זאת שוב, מפאת חשיבות העניין.

מיכאל נודלמן: תודה רבה, הישיבה נעולה.